CELEX: 31993R3256
Language: el
Date: 1993-11-26 00:00:00
Title: ΚΑΝΟΝΙΣΜΟΣ (ΕΚ) αριθ. 3256/93 ΤΗΣ ΕΠΙΤΡΟΠΗΣ της 26ης Νοεμβρίου 1993 για τις εισαγωγές ορισμένων μεταποιημένων προϊόντων με βάση τα μανιτάρια που κατάγονται από την Πολωνία

Avis juridique important

|

31993R3256

ΚΑΝΟΝΙΣΜΟΣ (ΕΚ) αριθ. 3256/93 ΤΗΣ ΕΠΙΤΡΟΠΗΣ της 26ης Νοεμβρίου 1993 για τις εισαγωγές ορισμένων μεταποιημένων προϊόντων με βάση τα μανιτάρια που κατάγονται από την Πολωνία  

Επίσημη Εφημερίδα αριθ. L 293 της 27/11/1993 σ. 0039 - 0039

ΚΑΝΟΝΙΣΜΟΣ (ΕΚ) αριθ. 3256/93 ΤΗΣ ΕΠΙΤΡΟΠΗΣ της 26ης Νοεμβρίου 1993 για τις εισαγωγές ορισμένων μεταποιημένων προϊόντων με βάση τα μανιτάρια που κατάγονται από την ΠολωνίαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 1707/90 της Επιτροπής της 22ας Ιουνίου 1990 περί λεπτομερειών εφαρμογής του κανονισμού (ΕΟΚ) αριθ. 1796/81 του Συμβουλίου όσον αφορά τις εισαγωγές μανιταριών που κατάγονται από τρίτες χώρες (1), όπως τροποποιήθηκε τελευταία από  τον κανονισμό (ΕΟΚ) αριθ. 3516/92 (2), και ιδίως το άρθρο 5 παράγραφος 4,  Εκτιμώντας:  ότι στο άρθρο 5 παράγραφος 4 δεύτερο εδάφιο του εν λόγω κανονισμού προβλέπεται ότι η ποσότητα μανιταριών που είναι ακόμη διαθέσιμη στις 15 Οκτωβρίου του παρόντος έτους κατανέμεται σε δύο ομάδες εμπορευμάτων, σύμφωνα με λεπτομέρειες που θα καθορισθούν  από την Επιτροπή- ότι, έως το τέλος του 1993, υπάρχει σημαντική ποσότητα προς διάθεση για να κατανεμηθεί στο σύνολο των εμπορευμάτων- ότι η έκδοση των πιστοποιητικών εισαγωγής στα πλαίσια του κανονισμού (ΕΟΚ) αριθ. 1707/90 για ορισμένα μεταποιημένα προϊόντα με βάση τα  μανιτάρια, για όλες τις τρίτες χώρες εκτός από την Πολωνία, έχει ανασταλεί για το υπόλοιπο του 1993- ότι, συνεπώς, η διαθέσιμη ακόμη ποσότητα αφορά την Πολωνία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Κάθε εμπορευόμενος που αναφέρεται στο άρθρο 5 παράγραφος 4 στοιχείο α) ή β) του κανονισμού (ΕΟΚ) αριθ. 1707/90 μπορεί να καταθέσει αιτήσεις για πιστοποιητικά εισαγωγής για τα μανιτάρια των κωδικών ΣΟ 0711 90 40, 2003 10 20 και 2003 10 30, που  κατάγονται από την Πολωνία.   Άρθρο 2  Τα πιστοποιητικά εισαγωγής που αφορούν τη διαθέσιμη ακόμη ποσότητα στις 15 Οκτωβρίου 1993 από τη συνολική ποσότητα που έχει κατανεμηθεί στην Πολωνία σύμφωνα με το παράρτημα Ι του κανονισμού (ΕΟΚ) αριθ. 1707/90, εκδίδονται σύμφωνα με τον  κανονισμό (ΕΟΚ) αριθ. 1707/90.   Άρθρο 3  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Νοεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 158 της 23. 6. 1990, σ. 34.  (2) ΕΕ αριθ. L 355 της 5. 12. 1992, σ. 18.